Μπεϊτάρ Ιλίτ

Το Μπεϊτάρ Ιλίτ (εβραϊκά: בֵּיתָר עִלִּית‎‎) είναι υπερορθόδοξη εβραϊκή πόλη οργανωμένη ως δημοτικό συμβούλιο στα συγκροτήματα οικισμών Γκους Ετσιόν, 10 χιλιόμετρα νότια της Ιερουσαλήμ, στα Όρη της Ιουδαίας της Δυτικής Όχθης. Το Μπεϊτάρ Ιλίτ είναι ένας από τους μεγαλύτερους και ταχύτερα αναπτυσσόμενους οικισμούς του Ισραήλ. Ανήκει στο διαμέρισμα Ιουδαίας και Σαμάρειας και το 2019 είχε πληθυσμό 59.270 κατοίκους. Στην πόλη υπάρχουν 140 συναγωγές και 15 μίκβε που εξυπηρετούν τον πληθυσμό. Ονομασία Το Μπεϊτάρ Ιλίτ (που σημαίνει Άνω Μπεϊτάρ) πήρε το όνομά του από την αρχαία εβραϊκή οχυρωμένη πόλη Μπετάρ, τα ερείπια της οποίας βρίσκονται 1 χιλιόμετρο μακριά. Υπάρχει επίσης ένα παλαιστινιακό χωριό με το όνομα Μπαττίρ, δίπλα στα ερείπια της αρχαίας πόλης Μπετάρ. Παραπομπές Εξωτερικοί σύνδεσμοι Πολυμέσα σχετικά με το θέμα Μπεϊτάρ Ιλίτ στο Wikimedia Commons